प्रवीण स्वामी सहित कई विभूतियाें का हाेगा सम्मान
मेवाड़ चैरिटेबल फाउंडेशन का वार्षिक समारोह
उदयपुर | महाराणामेवाड़ चैरिटेबल फाउंडेशन उदयपुर का 35वां वार्षिक अलंकरण समारोह सिटी पैलेस के माणक चौक में शाम 4 बजे से होगा। समारोह में ग्रामीण क्षेत्र के परिवारों के स्वास्थ्य और जीविकोपार्जन के लिए यूएसए के प्रो. सर एग्नेस डेटन, खोजी पत्रकारिता के क्षेत्र से प्रवीण स्वामी, तारक मेहता का उल्टा चश्मा फेम शैलेष लोढ़ा, डॉ.आर.वासुदेवन, कैप्टन राधिका मेनन को फाउंडेशन के अंतर्राराष्ट्रीय और राष्ट्रीय स्तर के अलंकरणों से सम्मानित किया जाएगा। समारोह के संयोजक डॉ. मयंक गुप्ता ने बताया कि सम्मान फाउंडेशन के अध्यक्ष अरविंद सिंह मेवाड़ प्रदान करेंगे और समारोह की अध्यक्षता बालकवि बैरागी करेंगे। इसके तहत महाराणा मेवाड़ सम्मान यतीन्द्र मोहन प्रताप मिश्रा, कन्हैयालाल राव और गुलाबो सपेरा को प्रदान किया जाएगा। ज्योतिष और वेद विज्ञान में श्रेष्ठ योगदान के लिए प्रो. रमाकांत पाण्डेय और डॉ. लता श्रीमाली को महर्षि हरित सम्मान प्रदान किया जाएगा।
hin_Deva bho_Deva hin_Deva